cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es ceb cy cy cy cy cy cy cy cy cy id cy it id en nds fr en es pt cy cy cy en cy cy en su de cy cy af cy cy en cy en es
Mellt yn ennill Albwm Cymraeg y Flwyddyn | Eisteddfod Genedlaethol
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Shw'mae Su'mae: Dysgu Cymraeg
Mas ar y Maes
Mellt yn ennill Albwm Cymraeg y Flwyddyn
Mellt sy’n derbyn Tlws Albwm Cymraeg y Flwyddyn eleni am eu halbwm Mae’n Hawdd Pan ti’n Ifanc.
Cyhoeddwyd hyn mewn seremoni arbennig ar Lwyfan y Maes BBC Radio Cymru y prynhawn ‘ma.
Mae’n teimlo fel oesoedd ers i EP gyntaf y band ifanc o Aberystwyth ddod allan, gyda dim ond perfformiadau byw fel tamaid i aros pryd am yr albwm.  O’r diwedd cafodd ‘Mae’n Hawdd Pan Ti’n Ifanc’ gan Mellt ei ryddhau, gan ennyn digonedd o ganmoliaeth.
Mae dylanwad y cynhyrchydd Mei Gwynedd yn gwneud i’r albwm sefyll allan mewn marchnad gyfyngedig.  Gyda caneuon cofiadwy fel ‘Planhigion Gwyllt’ a ‘Rebel,’ bydd yr albwm yma yn siŵr o’ch cludo yn ôl i’ch llencyndod.
Meddai Guto Brychan, un o drefnwyr Albwm Cymraeg y Flwyddyn, “Roedd gennym restr fer hynod eclectig eleni, gyda phob math o genres cerddorol yn cael eu cynrychioli.  A braf oedd cael cyfle i drafod yr albymau gyda phanel ardderchog, oedd â barn gref am bob un o’r albymau a gyrhaeddodd y rhestr fer.”
Dyma’r pumed tro i’r Eisteddfod gynnig gwobr Albwm Cymraeg y Flwyddyn.  Bendith ddaeth i’r brig y llynedd, a Swnami y flwyddyn cynt, gyda Gwenno Saunders yn ennill yn 2015.  Enillwyd y wobr gyntaf gan The Gentle Good.
Y deg albwm a ddaeth i’r brig oedd:
Band Pres Llareggub – Llareggub
Blodau Gwylltion – Llifo fel Oed
Bob Delyn a’r Ebillion – Dal i ‘Redig Dipyn Bach
Gai Toms – Gwalia
Gwyneth Glyn – Tro
Mellt – Mae’n Hawdd Pan ti’n Ifanc
Mr Phormula - Llais
Y Cledrau – Peiriant Ateb
Yr Eira - Toddi
Bydd Mellt yn derbyn tlws wedi’i gomisiynu’n arbennig ar gyfer yr achlysur gan Ann Catrin Evans.
Yn ogystal y prynhawn yma, enillodd Gwilym Bowen Rhys wobr Tlws Sbardun, am gân wreiddiol ac acwstig ei naws.  Heno, bydd Gwilym yn perfformio ar lwyfan y Pafiliwn gyda’r band Pendevig.  Roedd Alun ‘Sbardun’ Huws yn un o gyfansoddwyr mwyaf nodedig y blynyddoedd diwethaf, a’r bwriad yw cofio’i gyfraniad i fyd cerddoriaeth a llenyddiaeth Gymraeg.
Derbyniodd Gwilym dlws Sbardun, sydd wedi’i gynllunio a’i greu gan yr artist Carwyn Evans, i’w gadw am flwyddyn a £500.  Mae’r Tlws a’r wobr ariannol yn rhoddedig gan wraig Sbardun, Gwenno Huws.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.